A jelzett helyen közli A kérőkből Perföldy Tóbiásnak Baltafy kapitányhoz küldött levelét: „Spectabilis [tekintetes] kapitány úr! Minthogy a circumstantiak [körülmények] úgy hozzák magokkal, hogy a házassági vinculumba [kötelékbe] lépjek, tehát voluntarie [szabad akaratból] szemeimet a Spectabilis úr kisasszonyára vetettem; és véle az élet tengerén keresztül navigálni [hajózni] eltökélém. Azért humillime [alázatosan] jelentem, hogy első szeptemberre praefigáltam [tűztem ki] a terminust, amelyben in persona [személyesen] udvarlására leszek az egész úri háznak, és legottan az oculátát [szemlét] elvégezvén, a matrimoniális [házassági] documentumokat mindjárt solemnisálni és authenticálni [ünnepélyesen megerősíteni] fogom. Különben úri fávoriba [kegyébe] magamat recommendálván [ajánlván] vagyok Spectabilis úrnak alázatos szolgája Perföldy Tóbiás Jakab Juris utriusque et Philosophiae [jogi és filozófiai] Doctor és felesküdt ügyész.”