Ma a szájába rágni kifejezés is köznyelvi, de átvitt értelemben. Eredeti jelentése: ‚a csecsemőnek való ételt előbb megrágni’, majd – mint ma is –: ‚valakinek valamit, amit nehezen ért meg, alaposan, töviről hegyire megmagyarázni’. A latin nyelvű pedagógiai irodalomban az ókortól kezdve használatos volt e kifejezés, említi pl. Sylvester is a Hegendorf-féle Rudimentához írt latin költeményében (vö. Balázs János: Sylvester János és kora. Bp. 1958. 64. 1.).