Wundt idézett munkájában kifejti: művészi hangmetafora akkor keletkezik, ha a költő vagy a szónok szavainak a hangszínét és ritmusát úgy választja meg, hogy azok a gondolati tartalom hangulatát visszaadják. Természetes hangmetaforáknak tekinti azokat a szóalakokat, amelyek a természetes nyelvfejlődés útján jöttek létre, és amelyek esetében a hangok hangulata és jelentése közötti viszony felismerhető.