Analógia – itt: a nyelvtani sorok összevetése e soroknak és a velük létrehozott alakoknak az ellenőrzése céljából. Ma: olyan szavak és szerkezetek egymásrahatása, amelyek képesek egymást felidézni, vagy azért, mert tudatunkban gyakran egymás után jelentkeznek (pl. a felsorolásban a hónapok nevei), vagy azért, mert van közös elemük, bizonyos tekintetben hasonlítanak egymáshoz (pl. a város és a falu, valamint a tanya).