Hehezetes hang – az ún. zárhangok (p, t, k) képzésekor megtörténhetik, hogy a kitóduló levegő útjában keletkezett zár felpattanása után a levegő súrlódva távozik, s ilyenkor h-féle zörej kíséri az illető hangokat. Hehezetes hangot ejtünk pl. a német Tor [kapu] szóban: thor, s ilyen az idézett sorban szereplő Zephüroio, ekheuato, phriksz. – Az idézetben egyébként – Kulcsár Gyula megállapításával ellentétben – csak három hehezetes hang van.