A felsorolt „művészi követelmények” valójában nemcsak az írói-költői stílusra jellemzőek, hanem minden stílusrétegre, mégpedig olyan mértékben, amilyen mértékben az illető stílusréteg megkívánja. Pl. a publicisztikai stílusnak is – a műfaj sajátos követelményeitől függően – hangulatosnak, fordulatosnak és szemléletesnek stb. kell lennie, a társalgási stílusra is jellemzők lehetnek az előbbi vonások, gyakran az eredetiség is stb.