Asianismus vagy más néven ázsiai stílus – az i. e. IV-I. századi hellenisztikus görög retorikának pompára, dagályosságra törekvő, sokszor patetikus vagy édeskés, szellemeskedő jellegű stílusiránya. Jelentéktelenebb görög írók mellett a rómaiak közül Hortensius, s fiatalabb korában Cicero is, ennek az iránynak a híve. Az asianismusnak a reakciójaként létrejött, ún. attikai stílus (atticizmus) vetett véget (l. a 113. sz. jegyzetet).