Az Athenaeum költői a Vörösmarty és Toldy (kiadószerkesztők), továbbá Bajza (szerkesztőtárs) neve alatt, a Bajza szerkesztésében 1837. január 1-én megindított tudományos és szépirodalmi folyóirat köré csoportosult költők: Vörösmarty, Bajza, Eötvös, Erdélyi János, Kölcsey, Jósika Miklós, Vajda Péter, Nagy Ignác, Horváth Mihály, Szemere Pál, Tompa Mihály stb. E folyóirat éppen kiváló munkatársai révén mintegy irányítója volt a korabeli irodalmi életnek.