A φυσει– θεσει [phüszej – theszej] nyelvvita az ókor első önálló nyelvtudományi megmozdulása, amely elsősorban a nyelv eredetének kérdése körül bontakozott ki. Az egyik álláspont szerint a nyelv magától keletkezett (vö. φυσει [természet]), a másik szerint pedig az emberek megegyezése útján (vö. θεσει [megegyezés]). Az első nézetet a sztoikusok vallották, a másodikat az epikureusok. A sztoikusok és epikureusok vitájából az arisztotelészi logika elveit hirdető Dionüsziosz Trax (i. e. 100 k.) vezette ki a meddő szócsavarásban elrekedt nyelvtudományt.