A dolgozz és az adjál forma is helyes. A felbomló ikes alakok ugyanis nem tűnnek el nyomtalanul, hanem a nyelv felhasználja őket különböző stilisztikai és egyéb funkciók betöltésére: értelmi, érzelmi árnyalatok kifejezésére, a változatosság, a jóhangzás biztosítására stb. A felszólító mód egyes szám második személyében is a rövidebb (iktelen) alak a szigorúbb felszólítást, parancsot, a hosszabb (ikes) alak pedig az enyhébbet fejezi ki.