A SzófSz. a régi heit, hit ‚ostoba, dőre’ szóból származtatja a mai hitvány (régi heitvány) szót, de nem tartja vele összefüggőnek a hiú, héj, híj ‚üres’ melléknevet. Szvorényi véleményének megfelelően, valóban ez utóbbiból származik a hiúság, hívság, illetve a hézag, de ismét nem vonható ide a hüvely (hively). – Itt jegyezzük meg, hogy a Szvorényi említette régi hiuzag alak nem található sem az OklSz.-ban, sem a NySz.-ban.