Az irodalmi nyelv végleges kialakulásának, megszilárdulásának időpontja vitatott; a legújabb kutatások a reformkorra teszik ennek a lényegében XVI. századtól tartó folyamatnak a befejeződését. – Pázmánynak kétségtelenül megvolt a maga szerepe az irodalmi nyelv alakításában, Zlinszky megfogalmazása mégis túlzásnak mondható. (A kialakulás korára, folyamatára, és többek közt Pázmány szerepére is l. Pais Dezső: A magyar irodalmi nyelv. MTA I. OK. IV. [1953. ] 425–66. l.)