A felsorolt, ún. terpeszkedő kifejezések közül némelyik nem hibáztatható – különösen a megfelelő stilisztikai helyzetben –, mert más árnyalatot képvisel. Pl. az előadásra kerül nem azonos az előadjákkal; a nyomást gyakorolnak sem megfelelője minden esetben a nyom. Viszont a hatást gyakorol helyett inkább ezt mondjuk: hatással van, hat valakire; a befolyást gyakorol helyett: befolyással van valakire.