Zsánerkép – mint műfajjelölő fogalom magában foglalja az életképet és a jellemképet vagy jellemrajzot. Az életkép a leíró költészet egyik alfaja: az élet egy kis jelenetét ábrázolja, gyakran egy-egy társadalmi osztály vagy réteg jellemző vonásait mutatja be. A jellemkép vagy jellemrajz is a leíró költészet alfaja, egy-egy jellegzetes emberalakot, egy-egy típust mutat be néhány élesen megrajzolt vonással.