A tanácskozik valami felől mellett a tanácskozik valamiről, az aggódik valamiért mellett az aggódik valami miatt is járja. – Ma már elfogadjuk az ért valami alatt valamit formát, ugyanis a ragos alakkal egy időben jelentkezik a névutós forma, továbbá nem germanizmus, és meglevő analógiák is támogatták elterjedését. (L. MNy. LII. [1956. ] 491–96. l.) – Megjegyezzük még, hogy a lemondta az előadást és a lemondott róla között jelentésbeli különbség van.