Verseghy élesen elválasztja egymástól az anyagot annak előadásmódjától. E fogalmakon azonban nem ugyanazt érti, mint amit ma jelentenek. Az ő felfogásában stílus mindaz, ami a szerző egyéniségéből fakad, akár gondolatokról ( „eszmékről”), akár kifejezésekről, kifejezésmódról van szó. Viszont az „anyaghoz” számítja mind a mástól átvett gondolatokat ( „eszméket”), mind az ilyen kifejezéseket. (L. még a Tartalom és forma címszót a Lexikonban.)