A ‚túlságos’ jelentés kifejezésére szükség van, tehát nem hagyható el az azt jelölő szó. A túl szónak ‚túlságos’ értelemben való használatában a német minta (zu, über) bizonyára hatott, ma már azonban elterjedt, ezért nem hibáztatjuk. De természetesen nem szabad megfeledkezni a túl szinonímáiról. Egyébként a túl továbbra is helytelen ‚igen nagy’ értelemben; tehát túl gazdag ‚igen gazdag’ rossz, de: nem vehette el, mert túl gazdag volt hozzá – már nem helyteleníthető. (Zlinszky példái közül a túl érett helyett ajánlott elérett nemigen használatos.)