Az utóbbi kötőszós esetek sem különülnek el a csoporttól; maga Szvorényi is említ fentebb ilyeneket (nemzedéken és nemzedéken által stb.). Ebbe a csoportba egyébként jobbára ún. poláris kifejezéseket soroz a szerző (a poláris kifejezés két pólus segítségével mindig valamilyen összesítést határozatlanságot, bizonytalanságot fejez ki pl. boldog-boldogtalan ‚mindenki’, éjjel-nappal ‚mindig’ stb.; l. a Lexikonban is), továbbá felsorol különféle ismétléseket. A csoportosítás – az előző kettőhöz hasonlóan – itt sem következetes.