Fordításban: „[A német nyelv] a természet nyelvén beszél, mert híven visszaad minden hangot, zörejt, csengést s bármely hangzatot … Bömböl, mint az oroszlán; elbődül, mint az ökör; dörmög, mint a medve; bőg, mint a szarvas; béget, mint a birka; röfög, mint a disznó; morog, mint a kutya; nyerít, mint a ló; sziszeg, mint a kígyó; nyivákol, mint a macska; gágog, mint a liba; hápog, mint a kacsa; zümmög, mint a dongó [poszméh]; kárál, mint a tyúk; kelepel, mint a gólya; károg, mint a holló; csicsereg, mint a fecske; csipog, mint a veréb és még ki győzné felsorolni minden csodálatos képességét.”