Eposz vagy hősköltemény – egy egész nemzetre kiható, nagy fontosságú eseményt tárgyaló, hosszú elbeszélő költemény. Van naiv vagy népi eposz, amely tulajdonképpen egy-egy népnek egységes költeménybe foglalt hősi mondaköre (pl. a finn Kalevala, a germán Nibelungenlied stb.). A műeposz ismert költőnek a naiv eposzok mintájára írt műve (ilyen pl. Danténak a Divina Commedia vagy Vörösmartynak a Zalán futása c. eposza).