Inkább elkülönülésnek mondhatnók. Ez a fogalom rokon a szóhasadással. A legújabb irodalom szerint a szóhasadás vagy párhuzamos alap- és jelentésmegoszlás az a nyelvi folyamat, amelynek eredményeként egy szó akár alapalakjában, akár képzős, jeles vagy ragos formájában két, esetleg több alakváltozatra bomlik, s az alakváltozatok között részleges vagy teljes jelentéselkülönülés áll be. (L. Grétsy László: A szóhasadás. Bp. 1960. Kandidátusi értekezés tételei. 3. l.)