A b) csoportba sorolja Szvorényi az ikerszavakat, az a) csoportba meg a mellérendelő szóösszetételek más típusait. Néhány esetben nem következetes a csoportosítás, pl. agyba-főbe, szedi-veszi, űzi-fűzi szerepel mindkét helyen, a dúl-fúl, mézesmázos stb. ikerszó, mégis az első csoportban van, az ikerszavak közt levő csűr-csavar, lót-fut, sebbel-lobbal szavaknak viszont az első csoportban volna a helyük.