Hely hiányában nem közöljük a 140 oldalnyi „Olvasmányok” c. részt, jóllehet tanulságos az összeválogatás és érdekesek Zlinszky megjegyzései is. Az olvasmányok csoportosítása a következő: I. Kisebb darabok (4–26. l.). Ezek segítségével a különböző stílusfajokat, a régi és latinos magyar nyelvet, a bibliafordítások stílusát, a különféle tájszólásokat s ezek stilisztikai felhasználását stb. mutatja be a szerző. – II. Elbeszélés, leírás, jellemzés (26–123. l.). Ebben több témakör szerepel: Nagy Lajos nápolyi hadjáratáról, a Magyar Alföld stb. – III. Értekezések. Négy irodalmi példát közöl e műfajból: Szász Károly: Igen (123–24. l.), Arany János: Visszatekintés (124–26. l.), Berczik Árpád: A magyar szókincs pusztulása (126–31. l.), Simonyi Zsigmond: Az udvariasság nyelve (131–36. l.). – IV. Polgári ügyiratok (136–40. l.). Ebben a részben különösen hangsúlyozza a stílus szabatosságának, világosságának fontosságát.