Fordításban: „Javasolnám, hogy először is minden olyan (jelentés) változást, amelyet az emberben és az emberen, a társadalomban és a természetben végbemenő folyamatok szabnak meg, válasszunk el attól, amely a mondatbeli szomszédság révén jön létre. Az első nagy csoportba sorolható jelentésváltozást reális feltételektől függőnek nevezhetnők, s ebből, ha szükséges, alcsoportokat alkothatnánk, például aszerint hogy az átvitel az emberi test részeiről külső dolgokra, az emberi szervezeten belül egyik területről a másikra, a természeten belül egyik tárgyról a másikra történik-e, hogy ezt az emberi művelődés területén végbemenő változások határozzák-e meg, továbbá aszerint, ami még előadódhat.”