Zlinszky itt az irodalmi nyelv kifejezést ‚írott nyelv’ értelemben használja. Az irodalmi nyelv ugyanis sokkal tágabb jelentésű; Pais Dezső meghatározása szerint (amiben persze a történeti szempont is benne van) „az irodalmi nyelv egy nyelvközösség nyelvi változatait lényeges elemeikben kiegyenlítő nyelvtípus, amelyen az illető nyelvközösség számára szóló vagy szólni hívatott irodalmi művek létrejönnek vagy létrejövendők”. (A magyar irodalmi nyelv. MTA I. OK. IV. [1953. ] 425. l.) – Az irodalmi nyelvnek a beszélt változata az ún. köznyelv.