A római szám a Balassa-kódex (Radvánszky-kódex) versszámozásait jelenti, amelyet a Balassi-kiadások általában átvettek, így a kritikai kiadás is. (Vö. Balassi Bálint Összes Művei. [Összeáll.: Eckhardt Sándor.] I–II. Bp. 1951. Akad. Kiadó.) – A kritikai kiadásban az idézett rész így hangzik: „Én bús szívem vidámsága lelkem édes kévánsága, / Te vagy minden boldogsága, veled Isten áldomása [áldása] … / Én drágalátos palotám, jóillatú piros rózsám, / Gyönyerő szép kis violám, élj sokáig, szép Juliám! … / Feltámada napom fénye, szemöldek fekete széne [színe], / Két szemem világos fénye, élj, élj életem reménye!”